[{"text_idx": "#000003", "text": "Cafodd Coleg Penybont ei gydnabod unwaith eto am ei ymrwymiad i lesiant yn y gweithle."}, {"text_idx": "#000004", "text": "Roedd y Coleg yn un o 114 sefydliad i gymryd rhan ym mhumed Mynegai Llesiant Gweithle blynyddol Mind eleni, a chafodd ei gydnabod gyda Gwobr Aur. Mae hyn yn golygu ein bod wedi ymwreiddio iechyd meddwl yn llwyddiannus mewn polisi\u0308au ac arferion, gan ddefnyddio amrywiaeth o ddulliau arfer gorau ac arddangos ymrwymiad hirdymor a dwfn i iechyd meddwl staff."}, {"text_idx": "#000006", "text": "Arolygodd Mind fwy na 42,000 o gyflogeion ar draws y 114 o gyflogwyr a gymerodd ran yn y Fynegai a chynnwys adran ychwanegol ar effaith Covid 19."}, {"text_idx": "#000007", "text": "Fel Coleg, rydym wedi datblygu amgylchedd diogel a chefnogol lle gall staff a myfyrwyr drafod iechyd meddwl yn agored a chael mynediad i ddewis eang o wasanaethau fel sy\u2019n gyfleus iddyn nhw. Mae rhai o\u2019r cynlluniau blaengar y gwnaethom eu cyflwyno i staff ar draws y Coleg yn cynnwys: yoga ar-lein am ddim, rhaglen Ymwybyddiaeth Ofalgar ar gyfer Arweinwyr, opsiynau iach fel rhan o\u2019n cynnig ffreutur a gwahanol weithgareddau ymgyfoethogi drwy gydol y flwyddyn. Drwy gymryd rhan ym Mynegai Llesiant Gweithle Mind, rydym wedi gwneud ymrwymiad hirdymor i gefnogi lles meddwl ein saff. Yn y dyfodol byddwn yn adolygu canfyddiadau ein hadroddiad ac yn datblygu cynllun ar gyfer gweithredu\u2019r argymhellion allweddol."}, {"text_idx": "#000008", "text": "Yn syml ddigon, nod ein Strategaeth Llesiant yw creu amgylchedd gwaith a dysgu lle gall staff a myfyrwyr ffynnu a chyflawni eu potensial llawn. Rydym yn mesur effaith ein hymyriadau a\u2019n cefnogaeth drwy arolygon aml ymhlith staff a myfyrwyr, ynghyd a\u0302 dialog barhaus a dadansoddiad o ddata allweddol. Mae\u2019r hyn a ddysgwn o wahanol arolygon yn sicrhau ein bod yn dal ati i gyflwyno cynllun gweithredu hollgynhwysfawr"}, {"text_idx": "#000010", "text": "\u201cNi fydd ein gwaith yn ymwneud a\u0302 iechyd meddwl byth wedi ei gwblhau a bydd bob amser fwy y gallwn ei wneud i ostwng y stigma. Rydym yn wirioneddol falch o\u2019r gwahaniaeth a wnaiff ein staff a sut maent yn cefnogi ei gilydd drwy\u2019r cyfnodau caletaf. Mae\u2019r wobr hon yn dangos pa mor bell yr ydym wedi teithio gyda\u2019n gilydd fel sefydliad ac mae\u2019r adborth a gawsom yn ein galluogi i ganolbwyntio ar feysydd lle gallwn gael mwy fyth o effaith yn y dyfodol.\u201d"}, {"text_idx": "#000012", "text": "\u201cRwyf wrth fy modd fod Coleg Penybont wedi derbyn y gydnabyddiaeth hon ar gyfer ein gwaith ar iechyd a lles meddyliol. Mae\u2019r hinsawdd presennol wedi golygu fod cefnogi ein gilydd wedi dod hyd yn oed yn fwy pwysig a bu hyn yn ymdrech ti\u0302m ar y cyd drwy gyfnodau anodd. Rwy\u2019n falch iawn i weithio gyda chydweithwyr sy\u2019n gofalu cymaint am ei gilydd.\u201d"}, {"text_idx": "#000014", "text": "\u201cMae\u2019n fy ysbrydoli i weld sut mae\u2019r holl sefydliadau sy\u2019n cymryd rhan yn y Fynegai yn cymryd camau cadarnhaol i gefnogi iechyd meddwl y rhai y maent yn eu cyflogi. Mae pandemig coronafeirws wedi effeithio ar fywyd pob un ohonom yn y flwyddyn ddiwethaf; fe wnaeth y ffordd y gweithiwn newid yn sylfaenol, p\u2019un ai yw hynny\u2019n gweithio ar y rheng flaen neu\u2019n gweithio gartref. Mae cyflogwyr felly wedi wynebu, ac yn parhau i wynebu heriau sylweddol wrth roi cefnogaeth effeithlon i les eu pobl yn y cyd-destun newydd ac ansicr hwn. Dyna pam, eleni yn fwy nag erioed, roeddem wrth ein bodd i ddathlu bod cyflogwyr yn gwneud iechyd meddwl yn flaenoriaeth i\u2019w sefydliad drwy ein Gwobrau Llesiant Gweithle."}, {"text_idx": "#000015", "text": "Fel y disgwyliem, mae effaith coronafeirws ar iechyd meddwl staff yn thema gyson yng nghanlyniadau Mynegai eleni; roedd gweithio oriau hirach a chydbwysedd gwaelach rhwng gwaith a bywyd yn thema\u0302u allweddol. Fodd bynnag, bu\u2019n galonogol gweld faint o gyflogwyr sydd wedi cefnogi iechyd meddwl eu pobl yn y flwyddyn neilltuol o heriol hon, ac mae\u2019r gwobrau hyn yn gyfle gwych i gydnabod a dathlu\u2019r cyflogwyr blaengar hynny sy\u2019n ymroddedig i fuddsoddi yn llesiant eu staff.\u201d"}, {"text_idx": "#000016", "text": "Hoffem ddiolch i bawb am helpu i hyrwyddo a chefnogi iechyd meddwl cadarnhaol yn ein gweithle ac rydym yn falch iawn i fod yn gwneud gwahaniaeth."}]